b'\n_START_ARTICLE_\nHAL HF-24 Marut\n_START_SECTION_\nHistorie\n_START_PARAGRAPH_\nMarut ble designet av den ber\xc3\xb8mte tyske designeren Kurt Tank, men fikk aldri virkeliggjort sitt fulle potensial p\xc3\xa5 grunn av utilstrekkelig kraft. Det grunnleggende designet ble utviklet av Kurt Tanks team under Tanks dager som flyutvikler i Argentina, og det skulle hete Pulqui III, som en etterf\xc3\xb8lger til Pulqui II. Tank bragte med seg Maruts konsept da han dro fra Argentina til India. Til tross for at flyet var tenkt \xc3\xa5 kunne i fly hastigheter p\xc3\xa5 rundt 2 Mach, viste det seg at det s\xc3\xa5vidt klarte \xc3\xa5 operere ved 1 Mach, mest p\xc3\xa5 grunn av mangel p\xc3\xa5 motorer med passende kraft for flyskroget. Etter at den indiske regjeringen gjennomf\xc3\xb8rte sin f\xc3\xb8rste atompr\xc3\xb8vesprengning i Pokhran, hindret internasjonalt press indisk import av bedre motorer, eller til tider til og med deler for Orpheus-motorene. Dette var en av hoved\xc3\xa5rsakene til at flymodellen ikke n\xc3\xa5dde sitt fulle potensial. _NEWLINE_Flyet ble brukt i kamp i bakkeangrep-rollen, hvor dets sikkerhetsegenskaper slik som manuell styreinnretning n\xc3\xa5r de hydrauliske systemene feilet og de to motorene bidro til \xc3\xb8kt overlevelsessjanse. _NEWLINE_I alt 147 fly ble bygget, hvorav 18 toseters treningsfly. De siste eksemplarene ble tatt ut av tjeneste i 1990. _NEWLINE_Til tross for det lille antallet Marut-fly som ble produsert, var de fleste Marut-skvadroner betraktelig i overtall i den perioden disse flyene opererte. If\xc3\xb8lge Brian de Magray hadde 10. skvadron 32 Marut-fly p\xc3\xa5 sitt meste, selv om skvadronen sannsynligvis ikke holdt en etablert enhet best\xc3\xa5ende av mer enn 16 fly. Alt i alt gjorde Marut-skvadronene det ganske godt i 1971-krigen. Marut viste seg \xc3\xa5 v\xc3\xa6re et t\xc3\xb8ft og dugelig fly. Ingen fly gikk tapt i luftkamp. Imidlertid gikk fire tapt som f\xc3\xb8lge av bakkeild og to gikk tapt p\xc3\xa5 bakken. Marut-flyene var sterkt innblandet i kamp p\xc3\xa5 vestfronten, og skvadronene endte krigen med i alt tre Vir Chakraer (indisk milit\xc3\xa6r medalje). _NEWLINE_En fullskala modell av HF-24 Marut kan ses i Kamla Nehru park i byen Pune.\n_START_SECTION_\nOperasjonell historie\n_START_PARAGRAPH_\nI 1971-krigen ble noen HF-24 Marut og Hawker Hunter brukt av det indiske flyv\xc3\xa5penet tidlig om morgenen for \xc3\xa5 st\xc3\xb8tte stillingene i slaget om Longewala. De var ikke utstyrt med nattsyn-utstyr og m\xc3\xa5tte f\xc3\xb8lgelig vente med \xc3\xa5 utf\xc3\xb8re kampoppdrag til morgengry. I 1967 ble et HF-24-fly brukt som en testmaksin for den egyptiske Brandner E-300-motoren.'